open-index/open-wikipedia-markdown huggingface dataset:
Grb Montserrata

mini|desno|200px|Grb Monserata

**Grb Monserata** je u upotrebi od 1909., a službeni je grb karipskog ostrva Montserrat otkako je postalo kolonija britanske krune 1962. Boje i predmeti na grbu nose kulturno, političko i regionalno značenje. Sastoji od štita na kojem se nalazi djevojka u zelenoj haljini predstavljajući Erin, žensku personofikaciju Irske, koja drži zlatnu harfu.
Keltska harfa koju drži je još jedan simbolički prikaz te zemlje. Oba ova simbola aludiraju na irske naseljenike koji su emigrirali na Montserrat od 1632. pa do danas.
Pored nje se nalazi krst, simbol kršćanstva. Ovaj grb se nalazi i na zastavi Montserrata.

## Također pogledajte 
* Zastava Montserrata

## Reference 
Monserat
Kategorija:Montserrat
Grb Svetog Martina

mini|desno|200px|Grb Svetog Martina

**Grb Svetog Martina** zvanični je znak ovog karipskog prekomorskog kolektiva Francuske. Sadrži razne simbole Svetog Martina kao što su: brod, palma, pelikan, blistavo cvijeće i koralno cvijeće, granični obelisk, "zidovi ropstva" napravljeni od suhog kamena, so, more, izlazak sunca, planine, školjke i natpis "*Collectivité de Saint Martin*".
Komuna koja je postojala do 22. februara 2007. koristila je sličan grb, ali sa natpisom na francuskom "Ville de Saint Martin". Tokom historije korišteni su različiti logotipi i amblemi, a najnoviji grb koji kolektiv koristi i danas usvojen je 2010. 

## Također pogledajte 
* Zastava Svetog Martina

## Reference 
## Vanjski linkovi 
* https://web.archive.org/web/20080725201527/http://www.st-martin.org/upload/file/pdf/reflet.pdf
* https://archive.today/20020511133727/http://www.internationalspecialreports.com/archives/00/stmaarten/6.html

Sveti Martin
Kategorija:Sveti Martin
Grb Čada

desno|mini|Grb Čada
**Grb Čada** je usvojen 1970. U srednjem dijelu grba nalazi se štit sa plavim i žutim nazubljenim linijama koje predstavljaju jezero Čad, i crvenim izlazećim suncem iznad. Štit sa strana pridržavaju koza i lav. Ispod štita je medalja i svitak s natpisom koji predstavlja moto na francuskom: "*Unité, Travail, Progrès*" (Jedinstvo, Rad, Napredak).
Nosači štita kao i svitak imaju crvene strelice usmjerene prema gore. 

## Opis 
Valovite linije na štitu simboliziraju jezero Čad, dok greben i izlazeće sunce predstavljaju novi početak zemlje. Navijač s lijeve strane je koza, koja predstavlja sjevernu polovinu države; južna polovina je predstavljena lavom koji drži štit na desnoj strani. Oznaka Nacionalnog reda Čada (crveni malteški krst u sredini plavog diska sa zlatnom šestokrakom zvijezdom) nalazi se na dnu štita. 
 
## Također pogledajte 
* Zastava Čada

## Reference 
Čad
Kategorija:Čad
Grb Džibutija

mini|desno|200px|Grb Džibutija
**Grb Džibutija** je predstavljen nakon stjecanja nezavisnosti Džibutija od Francuske 27. juna 1977. Dizajnirao ga je Hassan Robleh. Grb je okružen lovorovim vijencima. Unutar grba nalazi se okomito koplje ispred kojeg je štit. Ispod štita izdižu se dvije ruke iznad koplja, koje nose veliki mač. Ove dvije ruke simboliziraju dvije glavne autohtone etničke grupe Afar i Issa, koje čine narod Džibutija, a imaju korijene u Etiopiji i Somaliji. 
Na vrhu koplja je crvena zvijezda koja simbolizira jedinstvo između već navedena dva naroda. Zakonom Džibutija ustanovljen je pečat i navodi se njegov značaj, a preveden je na engleski jezik.

## Također pogledajte 
* Zastava Džibutija

## Reference 
Džibuti
Kategorija:Džibuti
Grb Burundija

mini|desno|200px|Grb Burundija
**Grb Burundija** zvanični je simbol ove afričke zemlje, a usvojen je 1966. Sastoji se od štita iza kojeg se nalaze tri koplja. U štitu se nalazu glava lava na crvenom polju. Ispod štita na svitku je pisani moto Burundija na francuskom jeziku: "*Unité, Travail, Progrès*" (Jedinstvo, Rad, Napredak). 

## Historija 
Prethodni grb Kraljevine Burundija, koji se koristio od 1962 - 66, izgledao je vrlo slično, osim što je na vrhu bio nadvišen kraljevski karyenda bubanj simbolizirajući "mwamija" (kralja), okružen s dva lovora. Broj kopalja bio je četiri. Nacionalni moto glasio je "Ganza Sabwa", što na Kirundiju otprilike znači "(mwami) vlada i vlada". 

## Galerija 

Datoteka:Coat of arms of the German East Africa Company.svg|Grb Njemačke Istočnoafričke Kompanije
Datoteka:Proposed Coat of Arms East Africa 1914.svg|Predloženi grb Njemačke Istočne Afrike (1914)
Datoteka:Coat of arms of Ruanda-Urundi.svg|Grb Ruanda-Urundija (1916 - 62)
Datoteka:Coat of arms of the Kingdom of Burundi.svg|Grb Kraljevine Burundi (1962 – 66)

## Također pogledajte 
* Zastava Burundija

## Reference 
## Vanjski linkovi 
* http://books.google.com/books?id=ztDX4lp-sw8C&pg=PA16

Burundi
Kategorija:Burundi
Grb Ekvatorske Gvineje

mini|desno|200px|Grb Ekvatorske Gvineje
**Grb Ekvatorske Gvineje** zvanični je simbol ove zapadnoafričke zemlje, a na snazi je od 21. augusta 1979. U sredini sivog grba nalazi se drvo svilenog pamuka (Ceiba pentandra), odnosno Božije drvo, koje predstavlja mjesto na kojem je potpisan prvi ugovor između Portugala i lokalnih starosjedilačkih vladara. Iznad štita nalazi se šest žutih šestokrakih zvijezda, koje predstavljaju kopno i pet glavnih ostrva. Ispod štita je traka s nacionalnim motom Ekvatorske Gvineje: "*Unidad Paz Justicia*" (Jedinstvo, Mir, Pravda). Iako su grb i moto prvobitno bili usvojeni 1968. nakratko su promijenjeni tokom režima Francisca Ngueme (1972. do 1979.). Međutim, njegova zvanična upotreba obnovljena je 1979. 

## Također pogledajte 
* Zastava Ekvatorske Gvineje

## Reference 
Ekvatorska Gvineja
Kategorija:Ekvatorska Gvineja
Zastava Kanarskih ostrva

mini|desno|300px|Zastava Kanarskih ostrva
**Zastava Kanarskih ostrva** je vertikalna trobojka bijele, plave i žute boje. Sadrži i grb Kanarskih ostrva u sredini zastave, koja je zvanično priznata 16. augusta 1982. 

## Historija i značenje 
Zastava trobojnica vuče porijeklo iz pokreta *Canarias Libre* tokom 1960-ih. Dizajnirali su je Carmen Sarmiento i njezini sinovi Arturo i Jesus Cantero Sarmiento, a prvi put je prikazana (u papirnatom obliku) 8. septembra 1961. godine. Predstavlja kombinaciju plavo-bijele boje provincije Santa Cruz de Tenerife (provincija Kanarskih ostrva), te plave i žute boje provincije  Las Palmas.

## Također pogledajte 
* Grb Kanarskih ostrva

## Reference 
Kanarska ostrva
Kategorija:Kanarska ostrva
Grb Egipta

mini|desno|200px|Grb Egipta
**Grb Egipta** sastoji se od zlatnog orla koji gleda lijevo. Ovaj simbol datira iz vremena Saladina. Na prijestolju na kojem Saladinov orao stoji, arapskim pismom napisano je nacionalno ime "Jumhuriyat Misr al-Arabiya" (Arapska Republika Egipat). Orao na grudima nosi štit sa bojama zastave, ali ne vodoravno, već okomito. Nakon kraja Ujedinjene Arapske Republike godine 1961, orao je nosio dvije zvijezde do 1971. Između 1972. i 1984, orla je zamijenio zlatni sokol.

## Također pogledajte 
* Zastava Egipta

## Reference 
## Vanjski linkovi 
Egipat
Kategorija:Egipat
Grb Angole

mini|desno|200px|Grb Angole
**Grb Angole** oslikava nedavnu prošlost nove nacije. U sredini grba nalaze se mačeta i motika, koje predstavljaju revoluciju kroz koju ja angolska nacija stekla nezavisnost. Iznad njih je zvijezda, čest simbol komunističkih zemalja, koja predstavlja progres. U pozadini se nalazi izlazeće sunce, simbol novog početka. Oko ovih simbola nalazi se krug sastavljen od zupčanika koji predstavlja industrijske radnike i listova od kukuruza, kahve i pamuka, koji predstavljaju poljoprivredu. U dnu grba je otvorena knjiga koja predstavlja obrazovanje ispod koje je natpis na portugalskom jeziku "*República De Angola*" (Republika Angola).}}

## Također pogledajte 
* Zastava Angole

## Reference 
## Vanjski linkovi 
Angola
Kategorija:Angola
MIME

**MIME** (engl. skraćenica za **Multi-purpose Internet Mail Extensions**) je internetski standard koji proširuje funkcionalnost e-pošte da se omogući:
* Tekst koji nije po kodnom rasporedu ASCII
* Prilozi koji nisu tekst
* Tijelo poruke na više dijelova
* Informacija u zaglavlju koja nije po ASCII kodnom rasporedu

Iako je MIME prvobitno namijenjen kao standard za e-poštu, dan danas se koristi i za opisivanje vrste internet medija, u među ostalom na web-u, ali također i u nekim aplikacijama kao na primjer IBM Lotus Domino i IBM Lotus Quickr.

## Također pogledajte 
* ESMTP
* Vrsta internet medija
* S/MIME
* SOAP sa prilozima
* Unicode i e-pošta
* Uuencode
* VPIM

## Daljnje čitanje 
*  
*  
*  
*  
*  

## Reference 
## Vanjski linkovi 
*  Detaljniji pregled MIME-a
* https://learn.microsoft.com/es-es/previous-versions/office/developer/exchange-server-2010/aa563406(v=exchg.140)

Kategorija:Mrežni protokoli
Lipnica Srednja

**Lipnica Srednja** je naseljeno mjesto u gradu Tuzli, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Tuzle
Simple Mail Transfer Protocol

**SMTP - (Simple Mail Transfer Protocol)** protokol koristi se za slanje e-mailova. SMTP brine o slanju e-mailova na neki drugi računar. E-mailovi poslani su na email (SMTP server) i od tuda do drugog ili drugih servera i konačno do njegovog cilja.
mini|Plave strelice prikazuju implementaciju SMTP varijacija.

SMTP može prenostiti samo tekst. Ne može prenositi binarne podatke kao slike, zvuk ili filmove.

SMTP koristi MIME protokol da bi omogućio slanje binarnih podataka preko TCP/IP mreže. MIME protokol binarne podatke preoblikuje u tekst.

Broj SMTP porta je 25.

## Reference 
## Vanjski linkovi 
*  SMTP Service Extensions
*  Simple Mail Transfer Protocol
*  SMTP Service Extension for Authentication (obsoletes )
*  SMTP and LMTP Transmission Types Registration (with ESMTPA)
*  Message Submission for Mail (obsoletes , which obsoletes )

Kategorija:Mrežni protokoli
Grb Bocvane

mini|desno|200px|Grb Bocvane
**Grb Bocvane** usvojen je 25. januara 1966. a zasnovan je na dizajnu Isabel Fawcus, čiji je suprug Peter Fawcus bio komesar Bechuanaland protektorata između 1960 – 65. i Shiele England. Središnji štit na grbu pridržavaju dvije zebre. Oblik štita je tradicionalan za zemlje južne Afrike. U gornjem dijelu nalaze se tri zupčanika, simbol industrije. Ispod njih su tri vala koji podsjeća gledatelja na moto nacije "pula", što u prijevodu znači "kiša", ali i sreća, a ujedno je i naziv nacionalne valute i simboliziraju vodeno bogatstvo ove zemlje. U donjem dijelu grba je glava bika, simbolizujući važnost stočarstva, ispod kojeg je natpis "*pula*" (kiša) na plavoj traci. Dvije zebre također simboliziraju značaj divljih životinja u turizmu, koji je važan u nacionalnoj ekonomiji. Zebra s desne strane drži klas sirka, važnog usjeva u Bocvani, dok ona na lijevoj strani drži kljovu od od slonovače simbolizirajući nekadašnju trgovinu bjelokosti. 

## Također pogledajte 
* Zastava Bocvane

## Reference 
Bocvana
Kategorija:Bocvana
GPRS

**GPRS - (General Packet Radio Service)** je protokol koji omogućava prijenos podataka bežičnim putem kroz GSM mrežu. GPRS je zapravo dodatak današnjim protokolima CSD (Circuit Swiched Data) i SMS (Short Message Service). Kod CSD protokola se susrećemo sa ograničenjem brzine prijenosa podataka od 9600 bit/s, a prilikom slanja SMS poruka nailazimo na ograničenje od maksimalno 160 alfanumeričkih znakova po poruci.

Bitno je napomenuti da skraćenica GPRS može da podsjeća na GPS (Global Positioning System), ali ovaj protokol nema nikakve veze sa sistemom za globalno pozicioniranje.

## Također pogledajte 
* EDGE
* UMTS
* HSDPA

## Reference 
## Vanjski linkovi 
Kategorija:Mrežni protokoli
Post Office Protocol

U računarstvu, **Post Office Protocol** (**POP**) je protokol aplikacijskog sloja i internetski standard kojeg koriste klijenti za elektronsku poštu za učitavanje e-pošte koji poslužuje server za e-poštu preko TCP/IP konekcije.

## Vanjski linkovi 
*  *Informatika za prve razrede gimnazije - Udžbenik na bosanskom jeziku*, str. 38. (PDF)
*  *Informatika za II razred* , str. 35. (PDF)
*  Dodijeljeni brojevi portova od strane IANA-e
*  Sekvencioni dijagram za POP3  (PDF)

Kategorija:Protokoli aplikacionog sloja
Kategorija:Protokoli za e-poštu
Secure Shell

**SSH - (Secure Shell)** je mrežni protokol koji korisnicima omogućuje uspostavu sigurnog komunikacijskog kanala između dva računala putem nesigurne računalne mreže. Tradicionalni mrežni protokoli kao što su TELNET, FTP, RSH i drugi, iako su vrlo praktični i jednostavni za korištenje, ujedno sadrže i jedan veliki nedostatak koji počinje predstavljati sve veće ograničenje na korištenje istih.

Radi se o vrlo niskom nivou sigurnosti koji je implementiran kod većine takovih "starijih" mrežnih protokola, budući da se u vrijeme njihova nastanka nije previše pažnje obraćalo na sigurnost računalnih sistema. U današnje vrijeme kada sigurnosni aspekt predstavlja jedan od najvažnijih elemenata svake računalne mreže taj problem svakodnevno dolazi sve više do izražaja.

SSH protokol svoj rad bazira na korištenju kombinacije simetrične i asimetrične kriptografije, metoda enkripcije koje omogućuju sigurniji prijenos podataka računalnom mrežom.

## Reference 
## Vanjski linkovi 
* SSH na web-stranici

Kategorija:Mrežni protokoli
Cameron Mitchell

**Cameron Mitchell** je  izmišljeni lik iz naučno fantastične televizijske serije Stargate SG-1. Rođen je 1970 godine. U seriji Stargate SG-1  glumi ga Ben Browder. Pojavljuje se u devetoj sezoni kada preuzima ulogu vođe SG-1 ima nakon što Jack O'Neill napusti SGC.
Po dolasku SGC saznaje da se SG-1 tim, zbog kog se i prijavio za to mjesto, raspao i da su članovi raspodjeljeni na druge zadatke. Stoga on sebi daje zadatak da pnovo okupi SG-1 pod svaku cijenu. 
Mitchellov otac bio je vojno lice, probni pilot u američkoj vojsci dok nije izgubio obje noge. U jednoj od epizoda Mitchell priznaje da ga je prestravilo kada je oca vidio prvi put takvoga. 
MItchell je predvodio diviziju F-302 u bici protiv Anubisa u sedmoj sezoni.

Kategorija:Likovi u seriji Stargate SG-1
Grb Eritreje

mini|desno|Grb Eritreje|187x187piksel
**Grb Eritreje** usvojen je 24. maja 1993. datum deklaracije nezavisnosti Eritreje od Etiopije. Prikazuje jednogrbu (dromedar) devu, koja predstavlja simbol uspjeha pokreta za oslobođenje Eritreje. Deva je u pustinji okružena maslinovom grančicom. Ispod grba je naziv države ispisan zlatnim slovima na plavoj pozadini na zvaničnim jezicima Eritreje: tigrinskom, engleskom i arapskom.

## Također pogledajte 
* Zastava Eritreje

## Reference 
## Vanjski linkovi 
Eritreja
Kategorija:Eritreja
Grb Etiopije

mini|desno|200px|Grb Etiopije
**Grb Etiopije** u svom sadašnjem obliku je u upotrebi od 1996. Sastoji se od isprepletenog zlatnog pentagrama koji zrači zrake svjetlosti na plavoj pozadini štita. Pentagram potiče sa grba kralja Solomona čiji potomci su preci etiopske kraljevske porodice. Grb se pojavljuje u sredini zastave Etiopije i predstavlja jedinstvo ljudi i nacionalnosti Savezne Demokratske Republike Etiopije. Prije 1975. korišten je grb Etiopskog Carstva. Godine 1975. usvojena je ranija verzija grba Etiopije, koja se sastojala od pluga na žutom suncu okruženog vijencem. Korišćen je do 1987. i na kraju je postao povezan s režimom Dergea.

## Također pogledajte 
* Zastava Etiopije

## Reference 
Etiopija
Kategorija:Etiopija
Semirejdž

**Semirejdž**, visoka, tamnooka žena, je imaginarni lik iz svijeta Točka vremena. Ona je jedna od Izgubljenih, 13 Aes Sedai koje služe Mračnog. U Dobu legendi se zvala Nemena Damendar Boan. Bila je veliki iscjelitelj, i mogla je da zaliječi skoro svaku ranu ili bolest. Međutim, ona je uživala da pacijentu nanese veliki bol kada ga iscjeljuje. One ljude koji po njenom  mišljenju ne bi bili korisni, prosto bi ubijala. Ona je među prvima prešla u Sijenku. Ona je mučila zarobljenike. Proučavala je puteve bola i dostigla veliki nivo znanja. Ljudi su se radije ubijali nego da ih ona muči. Izvlačila je informacije iz zarobljenih Aes Sedai. Pokazala se kao osrednji general. Otkrila je kako Aes Sedai mogu da se magijom okrenu Sijenci. Uspjela se osloboditi iz zatvora Mračnog i njena moć raste.
## Vanjski linkovi 
* http://encyclopaedia-wot.org/characters/s/semirhage.html 

Kategorija:Likovi iz Točka vremena
Grb Gambije

mini|desno|Grb Gambije
**Grb Gambije** je u upotrebi od 18. novembra 1964. Predstavlja dva lava sa sjekirom i krampom koji pridržavaju štit na kojem se također nalaze sjekira i krampa. Iznad štita se nalazi šljem i drvo uljane palme. Ispod štita je traka na nacionalnim motom Gambije "*Progress, Peace, Prosperity*" (Napredak, Mir, Prosperitet).

## Također pogledajte 
* Zastava Gambije

## Reference 
## Vanjski linkovi 
Gambija
Kategorija:Gambija
Bistrička rijeka

**Bistrička rijeka** je lijeva pritoka rijeke Bosne u zeničkoj kotlini dužine 12.000 metara. To je planinska rijeka sa velikim padom uz veliki broj pitkih izvora i studenaca. Poznata je po mnogobrojnim vodenicama i odmaralištu u naselju Bistričak.
## Reference 
## Reference 
## Vanjski linkovi 
Kategorija:Rijeke u Bosni i Hercegovini
Kategorija:Zenica
Bistričak

**Bistričak** je naselje na sjeveru grada Zenice smješteno na Bistričkoj rijeci. Poznato je kao omiljeno odmaralište Zeničana koje raspolaže sa bogatim rekreativnim sadržajima.

## Mjesna zajednica Bistričak 
Po popisu iz 1991. godine u mjesnoj zajednici Bistričak je živjelo 612 stanovnika.

*http://www.zenica.ba(http://www.zenica.ba/index.php?id=215)

Kategorija:Naselja u Bosni i Hercegovini
Kategorija:Naseljena mjesta u Zenici
Babina rijeka

**Babina rijeka** (**Babišnica**) je desna pritoka rijeke Bosne u zeničkoj kotlini dužine oko 17,6&nbsp;km. Planinska je rijeka sa velikim padom i mnoštvom pitkih izvora i studenaca. Poznata je po mnogobrojnim vodenicama i izletištima u naselju Babino i "Rekreaciona zona Babina rijeka." Bogata je ribom, mada je teško naći primjerak iznad jednog kilograma. Najčešće ribe koje se mogu naći su: potočna pastrmka, klijen i mrena.

Ulijeva se u rijeku Bosnu u gradu Zenici.

Na strani prema selu Sviće je 3&nbsp;km dug potok *Bili potok*, u čijem je srednjem dijelu moguća lokacija srednjovjekovnog grada-tvrđave Vrh Bilica.

## Reference 
## Vanjski linkovi 
* Završena prva faza projekta "Rekreaciona zona Babina rijeka", na zenit.ba

## Literatura 
* Mala enciklopediја, Prosvета, Beograd (3 izdanje), 1985. .
* Enciklopedijski geografski leksikon Jugoslavije, Marković Jovan, Svjetlost, Sarajevo 1990. .

Kategorija:Rijeke u Bosni i Hercegovini
Kategorija:Zenica
Samostan Uznesenja Marijina (Olovo)

**Samostan Uznesenja Marijina** je bio franjevački samostan u Olovu.

## Historija 
Prvobitni franjevački samostan s crkvom osnovan je u 14. vijeku i on ide u red najstarijih samostana u Bosni i Hercegovini. Nakon osmanlijskoga osvojenja Bosne 1463. godine, samostan i crkva su pošteđeni razaranja. Zbog iseljavanja i islamizacije gotovo je nestalo katoličkoga stanovništva u Olovu i okolini i 1687. godine svi franjevci, osim gvardijana, su napustili samostan, a 1700. definitivno su se preselili u Ilok. U noći 1. na 2. august 1704. god. samostan i crkva su zapaljeni.

U Olovu su nakon 1704. god. preostale samo ruševine samostana i crkve. Brigu o ruševinama vodio je sutješki samostan, a od 1833. god. župa Vijaka, na čijem se području nalazi Olovo. Osamdesetih godina 19. vijeka ruševine je istražio arheolog Ćiro Truhelka.

## Također pogledajte 
* Crkva Uznesenja Marijina (Olovo)

## Reference 
Kategorija:Franjevački samostani u Bosni i Hercegovini
Kategorija:Samostani u Olovu
Kategorija:Arhitektura u 14. vijeku
Kategorija:Vrhbosanska nadbiskupija
Grb Burkine Faso

mini|desno|Grb Burkine Faso
**Grb Burkine Faso** zvanični je simbol ove afričke zemlje, a sastoji se od štita zasnovanog na nacionalnoj zastavi. Iznad štita je naziv države "Burkina Faso", a ispod moto države na francuskom: "*Unité, Progrès, Justice*" (jedinstvo, napredak, pravda). Potpora ovih natpisa su dva koplja, dok štit pridržavaju s obje strane dva konja. 
Dvije biljke koje izlaze iz oba kraja donje trake predstavljaju biserno proso, važnu žitaricu koja se uzgaja u ovoj zemlji u kojoj poljoprivreda predstavlja 32% bruto domaćeg proizvoda.
Grb Burkine Faso sličan je starom grbu Gornje Volte, sa zastavom Burkine Faso koja zamjenjuje zastavu Gornje Volte u sredini. Grb i njegovo značenje propisani su Zakonom br. 020/97/II/AN.

## Također pogledajte 
* Zastava Burkine Faso

## Reference 
Burkina Faso
Kategorija:Burkina Faso
Franjo I, car Svetog Rimskog Carstva

**Franjo I** (8. decembar 1708 - 18. august 1765) bio je car Svetog Rimskog Carstva i veliki vojvoda Toskane. Oženivši Mariju Tereziju Austrijsku osnovao je dinastiju Habsburg-Lorena.
mini|200px|lijevo|Zlatni novčić sa likom Franje I kao uspomena na njegovu krunidbu 1745. godine
Rođen je u Nancyu kao **Franjo Stjepan**, najstariji preživjeli sin Leopolda, vojvode Lotaringije, i Elizabete Karle Orleanske. Preko nane je bio praunuk cara Ferdinanda I.

Kako tadašnji car Svetog rimskog Carstva, Karlo VI, nije imao sinova, on je, kao njegov najbliži muški srodnik, bio mogući nasljednik trona Svetog Rimskog Carstva. Marija Terezija je ipak bila nasljednica očevih kraljevstava, u kojima nije bilo salskog zakona koji bi je spriječio da ih naslijedi. Karlo VI je želio da nakon njega za cara bude izabran neko iz njegove porodice, pa je planirao brak između svoje kćeri Marije Terezije i Franjinog starijeg brata Klementa. Nakon Klementove smrti Karlo VI je počeo Franju gledati kao priliku za udaju svoje kćeri Franjo je stoga doselio u Beč, gdje je odgajan na carskom dvoru zajedno sa svojom budućom suprugom. 
mini|300px|lijevo|Franjo Stjepan sa suprugom i djecom
Franjo Stjepan je naslijedio očevo vojvodstvo Lotaringiju po Leopoldvoj smrti 1729. godine. Kasnije je Lotarngiju zamijenio za veliko vojvodstvo Toskanu s poljskim kraljem. Vjenčanje je održano 12. februara 1736. godine i par je imao šesnaestero djece. Marija Terezija se potrudila da bude izabran za cara Svetog Rimskog Carstva 13. septembra 1745. godine. Franjo I i Marija Terezija su krunisani za cara i caricu 4. oktobra 1745. godine.

Iako je on bio *de jure* car Svetog Rimskog Carstva, svu je vlast prepustio supruzi. Umro je iznenada, dok se vozio u kočiji pri povratku sa opere. Službeno ga je naslijedio sin Josip II, ali sva je moć ostala u rukama Marije Terezije.

Kategorija:Carevi Svetog Rimskog Carstva
Kategorija:Kraljevi Njemačke
Kategorija:Nadvojvode Austrije
Kategorija:Velike vojvode Toskane
Kategorija:Vojvode Lotaringije
Kategorija:Vojvode Tešina
Kategorija:Lotaringovci
Internet Control Message Protocol

**ICMP** (engl. skraćenica za **Internet Control Message Protocol**) je dio skupa internet protokola što operativni sistemi koriste za rješavanje grešaka na mreži, naprimjer kada određena usluga na mreži nije dostupna, ili ako određeni host ili router nije dostižan. Pridružen mu je protokolni broj 1. ICMP se također može koristiti za prosljeđivanje upitnih poruka.

ICMP za Internet protokol verziju 4 (IPv4) je također poznat kao **ICMPv4**. IPv6 ima sličan protokol, ICMPv6.

## Tehnički detalji 
ICMP je dio skupa internet protokola i definirano je u RFC-u 792. ICMP poruke su tipično korištene za dijagnosticiranje ili kontrolu, i također se generišu kada se određena greška desi tokom neke IP operacije (specifirano u RFC-u 1122). ICMP greške su usmjerene prema izvornoj IP adresi koja je porijeklo relevantnog paketa.

Na primjer, svaki uređaj (između pošiljatelja i primatelja) koji proslijedi IP datagram prvo umanji vrijednost polja za vrijeme života (TTL) sa jedan, u IP zaglavlju. Kada ovo polje dostigne vrijedno 0, onda se paket ignoriše i zatim se ICMP poruka *Time To Live exceeded in transit* pošalje izvornoj adresi datagrama.

Iako su ICMP poruke sadržane u normalnim IP paketima, ipak su procesirane kao posebni slučajevi što je različito od normalnog procesiranja IP paketa. Naime, u dosta slučajeva je potrebno provjeriti sadržaj ICMP poruke i zatim proslijediti izvornoj adresi odgovarajuću poruku za grešku koja je se desila.

## Struktura ICMP paketa 
ICMP zaglavlje počinje poslije IPv4 zaglavlja  i identifikuje se sa protokolnim brojem '1'. Svi ICMP paketi se sastoje od zaglavlja koje ima veličinu od 8 bajta i sekciju sa podacima promjenljive veličine. Prva 4 bajta od zaglavlja moraju uvijek biti konzistentni. Prvi bajt se koristi za vrstu ICMP-a, drugi za ICMP kod, treći i četvrti bajt za kontrolnu sumu, i ostatala četiri bajta za podatke, ovisno od tipa ICMP-a i korištenog koda.

ICMP poruke grešaka sadrže sekciju za podatke koji uključuju čitavo IP zaglavlje zajedno sa prvih 8 bajta podataka od IP paketa koji je prvobitno prouzrokovao ovu poruku greške. Ovaj ICMP paket se zatim enkapsulira u jedan novi IP paket.

:**Tip** – Tip ICMP-a kao što je navedeno ispod.
:**Kod** – Podtip datog tipa.
:**Kontrolna suma** – Za kontrolisanje podataka, izračunato na osnovu ICMP zaglavlja i ostatak podataka. Korišten je tzv. *Internet Checksum*, specifirano u RFC-u 1071.
:**Ostatak zaglavlja** – Polje od četiri bajta. Podaci su promjenljivi, ovisno od tipa ICMP-a i korištenog koda.

## Poruke 
## Također pogledajte 
* ICMP tunel
* Izbijanje rupa sa ICMP-om
* ICMPv6
* IRDP
* PathPing - program koji kombinuje funkcionalnosti iz ping i tracert programa
* PMTUD (engl. skraćenica za *Path MTU Discovery*) - standardizovana tehnika za utvrđivanje jedinice maksimalne transmisije
* Ping
* Smurf napad
* TCP

## Reference 
## Vanjski linkovi 
* IANA ICMP parametri
* http://www.iana.org/go/rfc792
* IANA brojevi protokola
* Objašnjenje ICMP preusmjeravanja

Kategorija:Mrežni protokoli
Kategorija:Protokoli mrežnog sloja
Kategorija:Internetski standardi
Kategorija:Internetski protokoli
Address Resolution Protocol

**ARP - (Address Resolution Protocol)** je TCP/IP protokol koji se koristi da pretvori IP adresu u fizičku adresu, tzv. DLC (Data Link Control) adresu, kao što je Ethernet adresa. Host (čvor) u mreži koji želi dobiti neku fizičku adresu emituje (broadcast) ARP zahtjev (request) u TCP/IP mrežu. Čvor na mreži koji ima adresu iz zahtjeva, u odgovoru šalje svoju fizičku (hardver) adresu.

ARP je protokol koji IP protokol koristi da bi utvrdio odnos izmedu IP mrežnih adresa i fizičkih adresa koje koristi DLL protokol. Gledajuci OSI-ISO strukturu, ARP funkcionira nešto ispod trećeg sloja i obično se koristi u Ethernet mrežama. 

## Radni opseg 
mini|lijevo|250px|ARP spoofing: Uspješan "ARP spoofing" napad dozvoljava napadaču da izvrši "a man-in-the-middle" napad.
Protokol za razrješavanje adresa (ADP) je protokol koji sesastoji od zahtjeva i odgovora. Njegove poruke direktno su obrađene protokolom sloja veze. Prenosi se unutar granica jedne podmreže i nikada se ne usmjerava. 

## Reference 
## Vanjski linkovi 
* Računarske komunikacije i mreže računara 
* http://tools.ietf.org/html/rfc826
* http://arpon.sourceforge.net/
* https://web.archive.org/web/20090903074149/http://sid.rstack.org/arp-sk/

Kategorija:Mrežni protokoli
Izviđači

mini|200px|Tradicionalni izviđački simbol
**Izviđači** su pokret za djecu i mladež, a u ostvarivanju ciljeva i programa im pomažu odrasli članovi organizacije. Izviđači se pretežno bave upoznavanjem prirode, druženjem (socijalizacijom djece) i učenjem korisnih vještina koje im mogu pomoći u budućem životu kako u civiliziranom svijetu, tako i u divljini.

Važnija znanja koja izviđači usvajaju su: orijentacija na karti i u prirodi, topografija, upoznavanje biljnog i životinjskog svijeta, čvorovi, putni znakovi, izviđačke pjesme, društvene igre u prirodi i zatvorenom prostoru, pionirstvo, signalizacija, prva pomoć, sportovi (npr. izviđački sportovi kao što su: otimanje marame, scoutball, tronogo trčanje) i drugo. Postoje i otvorena takmičenja orjentacijskog tipa i sa tzv. olimpijskim disciplinama.

## Historija izviđača 
Robert Baden Powell je prvi pokrenuo izviđački pokret 1907. u Velikoj Britaniji. Njegovo iskustvo časnika za vrijeme Burskog rata u Južnoafričkoj republici pokazalo mu je koja znanja su potrebna tadašnjem mladom čovjeku, kako bi se lakše snašao u divljini i svakodnevnom životu. Ubrzo je ideja o takvom odgoju mladih zaživjela i u drugim državama svijeta.

## Vanjski linkovi 
* Svjetska organizacija izviđačkog pokreta

Kategorija:Nevladine organizacije
Halkogeni elementi

**Elementi 16. grupe** periodnog sistema elemenata su:
* Kisik (O)
* Sumpor (S)
* Selen (Se)
* Telur (Te) i
* Polonij (Po)

Prva dva elementa ove grupe su dosta poznata. Kisik sačinjava 21% Zemljine atmosfere, dok je sumpor žuta čvrsta tvar s tipičnim nemetalnim svojstvima. Treći element ove grupe, selen, nije toliko poznat, međutim neophodan je u procesu kserografije. Sjajna crvena boja dobivena iz spojeva selena i sumpora, CdS i CdSe upotrebljava se u bojenju stakla. Iako je elementarni selen veoma otrovan, tragovi selena u mikrokoličinama se nalaze u životnim namirnicama čovjeka, te je stoga kao takav neophodan za život. Telur nema veliki komercijalni značaj, ali se upotrebljava u manjim količinama u raznim legurama, za bojenje stakla i kao katalizator u industriji gume. Svi izotopi metala polonija su radioaktivni. Neki izotopi ovog elementa koji stupaju u egzotermičke reakcije, upotrebljavaju se kao energetski izvor za satelite.

## Elementi 
### Sumpor 
Sumpor, koji se u prirodi javlja u elementarnom stanju u brojnim depozitima, poznat je od prahistorijskih vremena, pomenut je u Bibliji kao *brimstone* (engl.). Bio je veoma značajan u proučavanjima drevnih alhemista, te je nakon pronalaska baruta u 13. vijeku (koji je smjesa sumpora, KNO3 i praha uglja) postao meta interesovanja vojnih lidera.

### Kisik 
Iako je kisik dosta rasprostranjen u atmosferi, te u kombinaciji s drugim elementima čini 46% mase Zemljine kore i značajan procenat vode, elementarni kisik nije bio poznat sve do 1770tih i otkrića C.W. Sheelea i J. Priestleya. Priestleyjeva klasična sinteza kisika putem zagrijavanja živa-oksida (HgO) putem fokusiranja sunčeve svjetlosti pomoću lupe, predstavlja kamen temeljac moderne eksperimentalne hemije. Kisik se najčešće javlja kao diatomska molekula, međutim dosta je značajna njegova triatomska molekula, ozon, koji predstavlja veoma značajan sloj u gornjoj atmosferi, kao štit protiv UV zračenja iz svemira.

### Ostali elementi 
Selen i telur također postoje u mnogim alotropskim modifikacijama, dok polonij, radioaktivni metal postoji u dva metalna alotropa. Selen je dobar fotokonduktor, dok je kao provodnik dosta loš, osim ako je nije izložen svjetlosti. Obasjan svjetlošću postaje vrlo dobar provodnik, te se upotrebljava u kserografiji, fotoelektričnim ćelijama i u poluprovodničkim uređajima.

## Neka svojstva elemenata 16. grupe 

a Približne vrijednosti

## Također pogledajte 
* Halogeni elementi
* 15. grupa hemijskih elemenata

## Reference 
## Vanjski linkovi 
* http://www.rsc.org/periodic-table
* http://chemwiki.ucdavis.edu/?title=Textbook_Maps/General_Chemistry_Textbook_Maps/Map:_Averill_%26_Eldredge_%22Chemistry%22/22:_The_p-Block_Elements/22.4_The_Elements_of_Group_16_(The_Chalcogens)
* http://chemwiki.ucdavis.edu/Inorganic_Chemistry/Descriptive_Chemistry/p-Block_Elements/Group_16%3A_The_Oxygen_Family 


Kategorija:Periodni sistem
Grb Gane

mini|220px|Grb Gane
**Grb Gane** je predstavljen 4. marta 1957 od strane Elizabete II. Predstavlja plavi štit podjeljen krstom sv. Đorđa. U sredini se nalazi zlatni lav, simbol povezanosti Ujedinjenog Kraljevstva i Gane. U ostalim dijelovima štita se nalaze mač, zamak, kakaovac i rudnik zlata. Iznad štita se nalazi crna zvijezda, simbol slobode Afrike. Štit pridržavaju dva zlatna orla, a ispod štita je traka sa nacionalnim motom Gane "*Freedom and Justice*" (Sloboda i Pravda).

## Također pogledajte 
* Zastava Gane

Gana
Kategorija:Gana
NK Podgrmeč Sanski Most

**NK Podgrmeč Sanski Most** je nogometni klub iz Sanskog Mosta, Bosna i Hercegovina. Takmiči se u Drugoj nogometnoj ligi Federacije Bosne i Hercegovine - Zapad.

Osnovan je 4. aprila 1944. godine. Tradicionalne boje kluba su zelena i žuta. Domaće utakmice igra na Gradskom stadionu koji se nalazi na desnoj obali rijeke Sane.

## Historija 
Dana 22. aprila 1944. odigrana je na polju zvanom Redak u naselju Mahala prva utakmica s igračima iz Engleske vojne misije. Podgrmeč je na improvizovanom igralištu bez stativa i mreža pobijedio sa rezultatom od 6:1. Odigrana je i revanš utakmica, a Podgrmeč je ponovno bio bolji od Engleza pobijedivši sa 1:0. Prvi osvojeni pehar Podgrmeč je dobio aprila 1953. kada je na fudbalskom turniru u Ljubiji osvojio prvo mjesto. Prije rata se je takmičio u brojnim tadašnjim ligama u Bosni i Hercegovini. Najveći uspjeh kluba u prijeratnom periodu je višegodišnje natjecanje u Republičkoj ligi BiH, a jedan od značajnijih rezultata u historiji kluba je plasman u šesnaestinu finala KUP-a maršala Tita 1948. Tada je Podgrmeč eliminisan od NK Zagreb, a rezultat je glasio 3:0. Dana 23. decembra 1995. održana je njegova obnoviteljska skupština. Od tada su boje kluba zelena i žuta. Podgrmeč je više puta bio osvajač KUP-a USK, a najveći uspjeh kluba je plasman među osam najboljih ekipa u BiH.

## Uspjesi 
***Druga liga FBiH - Zapad**
****Datoteka:Cup Winner.png (1)**: 2011/12.
***Druga liga FBiH - Zapad 2**
****Datoteka:Cup Winner.png (1)**: 2020/21.

## Plasman po sezonama 
## Reference 
## Vanjski linkovi 
P
P
P
Nancy Cartwright

[mini|Cartwright, [2012]]
**Nancy Jean Cartwright** (25. oktobar 1957, Kettering, Dayton, Ohio) je američka glumica. Poznata je po tom što je *posudila* glas Bartu Simpsonu, liku iz animirane Simpsons. Također je glumila u filmu *The Critic* (glas Margo Sherman) , u filmu *Rugrats* (kao Chuckie Finster) te kao *Rufus* u animiranoj seriji *Kim Possible*. Pripadnica je scientološke crkve.

## Vanjski linkovi
* Oficijelni website
* *Voice Chasers Profil* 

Kategorija:Rođeni 1957.

Kategorija:Američke glumice
Kategorija:Simpsoni
Grb Srednjoafričke Republike

mini|200px|Grb Srednjoafričke Republike
**Grb Srednjoafričke Republike** sastoji se od štita u sredini, pored kojeg se nalaze dvije zastave Srednjoafričke Republike, i sunca koji izvire iznad štita. Iznad i ispod štita se nalaze natpisi. U štitu se nalaze sljedeći simboli: slon, baobab, zlatna zvijezda, tri zvjezdice i ruka.

## Također pogledajte 
* Zastava Srednjoafričke Republike

## Reference 
## Vanjski linkovi 
Srednjoafrička Republika
Kategorija:Srednjoafrička Republika
Topčić Polje

**Topčić Polje** je naseljeno mjesto u gradu Zenici, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Zenice
Grb Južnoafričke Republike

**Grb Južnoafričke Republike** je na snazi od 27. aprila 2000. Grb čini moto "*ǃke e: ǀxarra ǁke*" (Različiti ljudi ujedinite se), napisan na kljovama od slona. Iznad se nalazi štit sa figurama dva čovjeka koji se pozdravljaju. Iznad štita se nalazi koplje, biljka protea, ptica "sekretar" i izlazeće sunce.

## Također pogledajte 
* Zastava Južnoafričke Republike

Južnoafrička Republika
Kategorija:Južnoafrička Republika
Grb Gvineje Bisau

mini|desno|Grb Gvineje Bisau
**Grb Gvineje Bisau** usvojen je ubrzo nakon nezavisnosti od Portugala 1973.

## Dizajn 
Istaknuta je crna zvijezda, koja je dio tradicionalne panafrikanske simbolike i često se naziva Crna zvijezda Afrike. Na dnu se nalazi morska školjka koja povezuje dvije simetrične maslinove grančice. Školjka simbolizira položaj države na zapadnoj obali Afrike.

Crvena traka sadrži nacionalni moto Gvineje Bisao, koji se na engleski prevodi kao: „Jedinstvo, borba, napredak“.

## Također pogledajte 
* Zastava Gvineje Bisau

## Reference 
## Vanjski linkovi 
Gvineja Bisau
Kategorija:Gvineja Bisau
Grb Kenije

mini|desno|Grb Kenije
**Grb Kenije** se sastoji od dva lava koji drže koplja i štit. Štit se sastoji od nacionalnih boja koje predstavljaju narod Kenije (crna), poljoprivredu (zelena), borbu za slobodu (crvena) i jedinstvo i mir (bijela). U sredini štita se nalazi pijetao koji drži sjekiru. Ispod štita je natpis "*Harambee*" (Zajedno).

## Također pogledajte 
* Zastava Kenije

## Reference 
## Vanjski linkovi 
Kenija
Kategorija:Kenija
Hambarine

**Hambarine** su naseljeno mjesto u gradu Prijedoru, Bosna i Hercegovina.

## Geografija 
Naselje Hambarine se nalaze na blagoj uzvišici, iznad Prijedorske caršije. U blizini Hambarina nalaze se: 
* Zecovi, Čarakovo - istočno,
* Rakovčani, Rizvanovići i Bišćani - zapadno.

## Stanovništvo 
## Obrazovanje i kultura 
U mjestu se nalazi osnovna škola.

Omladinski centar Hambarine djeluje u prostorijama osnovne škole. To je humanitarna i neprofitna organizacija.

## Religija 
Nova džamija Hambarine je otvorena 8. augusta 2008.

## Reference 
## Vanjski linkovi 
* Zvanični sajt grada Prijedora
Grb Komora

mini|desno|200px|Grb Komora
**Grb Komora** se sastoji od polumjeseca i četiri zvijezde koji se nalaze i na zastavi Komora. Sunce sa ispruženim zracima je tačno iznad polumjeseca. Oko njega je napisan zvanični naziv države na francuskom i arapskom jeziku, a oko naziva nalaze se dvije maslinove grane. Ispod grba nalazi se traka koja povezuje maslinove grane i na kojoj je napisan moto zemlje: "*Unité, Solidarite, Developpement*" (Jedinstvo, Pravda, Napredak).

## Također pogledajte 
* Zastava Komora

## Reference 
## Vanjski linkovi 
Komori
Kategorija:Komori
Grb Demokratske Republike Kongo

mini|desno|200px|Grb Demokratske Republike Kongo
**Grb Demokratske Republike Kongo** zvanični je simbol ove afričke države. Mijenjao se nekoliko puta od 1997. a sadašnji grb usvojio je 18. februara 2006. predsjednik Joseph Kabila. Sastoji se od glave leoparda okružene slonovom kljovom s lijeve strane i kopljem s desne. Ispod grba napisan je nacionalni moto na francuskom: "*Justice, Paix, Travail*" (Pravda, Mir, Rad).
Neke od provincija Demokratske Republike Kongo usvojile su svoje prepoznatljive ambleme, dok druge koriste nacionalni amblem Demokratske Republike Kongo. 

## Također pogledajte 
* Zastava Demokratske Republike Kongo

## Reference 
Kongo, DR
Kategorija:Demokratska Republika Kongo
Grb Republike Kongo

mini
**Grb Republike Kongo** se sastoji od štita na kojem se nalazi crveni lav koji drži baklju na žutoj pozadini. Iznad štita se nalazi zlatna kruna, a pored štita dva afrička slona. Ispod štita je traka sa natpisom "*Unité, Travail, Progrès*" (Jedinstvo, Rad, Napredak).

**Na grbu** nalazi se štit s razularenim crvenim lavom koji drži baklju. Boja pozadine štita je zlatna sa zelenom, valovitom, horizontalnom prugom duž sredine. Zlatna kruna se nalazi iznad štita. Dva velika afrička ratna slona podržavaju štit. Transparent s nacionalnim motom "Unité Travail Progrès" ("Jedinstvo, rad, napredak" u prijevodu sa "La Congolaise") zavijen je sa šipke koja podržava ratne slonove. Grb je usvojen 1960. i ponovno usvojen 1991. godine nakon što je zamijenjen jednostavnijim, neheraldičkim simbolom tokom ere Narodne Republike Kongo od 1970. do 1991. godine. 

## Također pogledajte 
* Zastava Republike Kongo

## Reference 
Kongo, R
Kategorija:Republika Kongo
Grb Lesota

mini|desno|200px|Grb Lesotoa
**Grb Lesotoa** je usvojen 4. oktobra 1966, a 2006. godine su mu izmjenjene boje. Sastoji se od štita na kojem se nalazi krokodil, simbol dinastije Sotho. Štit pridržavaju dva konja. Ispod štita je natpis sa motom "*Khotso, Pula, Nala*" (Mir, Kiša, Prosepritet).

Na slici je koena (krokodil) na basotskom štitu. Ovo je simbol dinastije najveće etničke skupine u Lesotu, Bakoena. Iza štita nalaze se dva ukrštena oružja, assegai (koplje) i knobkierie (toljaga). Lijevo i desno od štita nalaze se nosači štita, dva basotska konja. U prvom planu je traka s nacionalnim motom Lesota: Khotso, Pula, Nala (sesotski, na bosanskom: Mir, Kiša, Prosperitet). Krokodil na štitu je zadržan iz grba Basutolanda, prethodnika Lesota.

## Galerija 

Datoteka:Coat of arms of Lesotho (1966-2006).svg|Grb od 1966-2006

## Također pogledajte 
* Zastava Lesotoa

## Reference 
## Vanjski linkovi 
* https://www.fotw.info/flags/ls).html

Lesoto
Kategorija:Lesoto
Oftalmologija

mini|desno|300px|Pregled očiju kod oftalmologa
**Oftalmologija**  (grčki *oftalmos* - oko) jest klinička i hirurška specijalnost unutar medicine koja se bavi dijagnostikom i liječenjem očnih poremećaja. Raniji termin je *okulizam*.

Oftalmologija se bavi kako dijagnostikom, tako i liječenjem očnih bolesti, uključujući i hirurško liječenje različitih bolesnih stanja na oku i adneksima. Kao zaseban dio medicine se izdvojila u 19. vijeku, a zahvaljujući tehničkom napretku doživjela je veliki iskorak u 20. vijeku. U okviru oftalmologije spada propisivanje naočala i kontaktnih leća, te operacije katarakte, glaukoma i laserske operacije na oku.

*Oftalmolog* je ljekar koji prolazi kroz specijalizaciju iz medicinske i hirurške njege očiju. Nakon diplome medicine, doktor specijaliziran za oftalmologiju mora pohađati dodatnu postdiplomsku specijalizaciju specifičnu za tu oblast. Ovo može uključivati ​​jednogodišnji integrirani staž koji uključuje opću medicinsku obuku u drugim oblastima kao što su interna medicina ili opća hirurgija. Nakon specijalizacije, može se tražiti dodatna specijalistička obuka (ili stipendija) u određenom aspektu očne patologije.

Oftalmolozi propisuju lijekove za liječenje bolesti, kao što su očne bolesti, primjenjuju lasersku terapiju i po potrebi izvode operaciju. Oftalmolozi pružaju i primarnu i specijalnu njegu očiju – medicinsku i hiruršku. Većina oftalmologa sudjeluje u akademskim istraživanjima o očnim bolestima u nekom trenutku svoje obuke, a mnogi uključuju istraživanje kao dio svoje karijere. Oftalmologija je oduvijek bila na čelu medicinskih istraživanja s dugom historijom napretka i inovacija u njezi očiju.

## Spisak bolesti 
Djelimični spisak najčešćih bolesti koje liječe oftalmolozi:

* Siva mrena
* Suzenje oka (opstrukcija suznog kanala)
* Piroptoza (ispupčene oči)
* Tumori oka
* Dijabetična retinopatija
* Sindrom suhog oka
* Glaukom
* Makularna degeneracija
* Refraktivne greške
* Strabizam (neusklađenost ili devijacija očiju)
* Uveitis

## Također pogledajte 
* Oko

## Reference 
## Vanjski linkovi 
* Višejezični ilustrovani oftalmološki rječnik
* Aao žurnal

Kategorija:Oftalmologija
Kategorija:Hirurške specijalnosti
Grb Kameruna

250px|desno
**Grb Kameruna** se sastoji od štita koji posjeduje iste boje kao kamerunska zastava na kojem se nalaze kontura zemlje i vaga koja simbolizuje pravdu. Ispod štita nalaze se službeni nazivi države na francuskom i engleskom ("*République du Cameroun*", *"Republic of Cameroon"*), a iznad je natpis s državnim geslom "*Paix, Travail, Patrie*" (Mir, Rad, Domovina). Iza štita nalaze se dvije ukrštene sjekire sa snopovima pruća (fascio).
Najnoviji grb usvojen je 1986. i vrlo je sličan originalnom grbu iz 1960. usvojenom nakon proglašenja nezavisnosti republike.
Vremenom su se mijenjale, kako na samom štitu (lokacija, broj i boja zvijezda) tako i na transparentima (obrnuti poklič i moto, te naziv države).

## Također pogledajte 
* Zastava Kameruna

## Reference 
Kamerun
Kategorija:Kamerun
Hlorfenamin

**Hlorfenamin** (INN) ili **Hlorfeniramin**, je često upotrebljavani antihistamin komercijalno dostupan u obliku soli maleata. Prodaje se pod zaštičenim nazivima: *Chlor-Trimeton*®, *Piriton*®, *Chlor-Tripolon*® u SAD, te kao *Tylol*® u Bosni i Hercegovini, Turskoj, Rusiji i drugim zemljama. Spada u prvu generaciju alkilaminskih antihistamina. Koristi se za ublažavanje simptoma alergija poput rinitisa i urtikarije. Njegovi sedativski efekti su dosta slabiji od drugih antihistamina prve generacije. Također ima i antidepresivna svojstva. Upotrebljava se i u veterinarskoj praksi kod malih životinja.

## Također pogledajte 
* Antagonisti H1 receptora

## Vanjski linkovi 
* Nobelpharma.bg
* Tylol®

Kategorija:Antihistaminici
Očni mišići

mini|desno|300px|Očni mišići
**Očni mišići** su mišići koji pokreću očnu jabučicu. Pri tome mislimo na vanjske očne mišiće, koji su izvan očne jabučice. Postoje i unutrašnji očni mišići koji regulišu otvor zjenice, kao i mišić koji reguliše akomodaciju oka. Tri su para očnih mišića: dva pravih (lat. rectus) , i jedan par kosih (lat.obliqus). Pravi mišići pokreću oko lijevo, desno, gore i dole,a kosi vrše rotaciju očiju. Pojedini pokreti oka su često kombinacija akcije više mišića.
Oko se lakše pokreće u horizontalnom nego u vertikalnom smjeru radi položaja očnih mišića. Zato nam se visina predmeta često čini veća od širine. Pomoću pokreta očnih mišića možemo djelimično utvrditi udaljenost u prostoru. Zbog toga što istovremeno gledamo sa dva oka (binokularni vid) imamo osjećaj dubine i trodimenzionalnosti (stereovida).Poremećaji funkcije očnih mišića dovode do neparalelnog položaja očiju, odnosno do škiljavosti ili razrookosti (strabizam).

## Također pogledajte 
* Oko
* Mišići

Kategorija:Oko
Keratitis

[mini|desno|300px|Keratitis kod [pas|psa]]
**Keratitis** (grč. *keratos* = rog) je zbirni naziv za grupu veoma različitih upalnih oboljenja pojedinih slojeva rožnjače. Keratitis se obično ispoljava crvenilom i suzenjem oka, stiskanjem kapaka, nepodnošenjem svjetla, te slabijim ili jačim bolovima u oku. Također se može pojavljivati maglovit i smanjen vid.

Prema lokaciji u dubini, upale rožnjače se mogu podijeliti na upale epitela (*keratitis superfitialis*), strome (*keratitis parenchimatosa*) i endotela, a nekada se radi o difuznoj upali svih slojeva. Posebne upale su ulkusi rožnjače (*ulcus corneae*), upale koje dovode do defekta tkiva rožnjače.

Po etiologiji upale mogu biti rezultat infekcije, alergije ili posljedica nekih drugih stanja u oku. Infekcije mogu biti uzrokovane virusima, bakterijama i gljivicama. Posebna vrsta infekcije je trahom, koji je uzrokovan hlamidijom. Alergije mogu biti posljedica primarnih alergijskih reakcija (obično epitel) ili kao rezultat kasne preosjetljivosti (obično zahvaćena stroma). Operacije oka i povrede oka mogu dovesti do upale tkiva rožnjače.

Većina upala rožnjače dovodi do trajnih posljedica u vidu stvaranja mutnina u rožnjači (leukom, macula). Zbog toga su upale rožnjače izuzetno ozbiljne i opasne po vid. Pri tome je od velikog značaja lokalizacija upale kako po dubini tako i po širini. Upale epitela ostavljaju male ili nikakve posljedice, a upale strome ako zauzimaju njenu cijelu dubinu i ako su smještene u centru, mogu u najtežim slučajevima dovesti do praktičkog sljepila.

Ranije su preovladavale bakterijske upale sa stvaranjem ulkusa koji su nekada čak i penetrirali (probijali) cijelu debljinu ročnjače, pa je dolazilo u pitanje ne samo vid, nego i opstanak oka. Danas su ove upale rijetke, mnogo češće su virusne upale. Od virusnih upala najčešće su one izazvane virusom herpes simplex-a, zatim adenovirusima, virusom herpes zostera itd. Gljivične infekcije su također u porastu i mogu biti veoma opasne.

## Također pogledajte 
*Bolesti oka

## Reference 
* General Ophtalmology. Appleton&Lange, 1999

Kategorija:Oftalmologija
Kategorija:Upale
Grb Gabona

mini|desno|200px|Grb Gabona
**Grb Gabona** je dizajnirao švicarski heraldičar Louis Mühlemann koji je također dizajnirao i grb Republike Kongo. U zvaničnoj je upotrebi od 15. jula 1963. Sastoji se od štita na kojem se nalaze tri zlatna diska koje simboliziraju mineralna bogatstva zemlje, a ispod njih se nalazi brod. Iznad štita se nalazi okume drvo koje simbolizira industriju drveta u Gabonu. Štit pridržavaju dvije pantere koje simboliziraju budnost i hrabrost predsjednika koji štiti naciju. Ispod štita se nalazi traka sa natpisom na francuskom: "*UNION, TRAVAIL, JUSTICE*" (Jedinstvo, Rad, Pravda), a iznad traka sa natpisom "*UNITI PROGREDIEMUR*" (Ujedinjeni Naprijed).

## Također pogledajte 
* Zastava Gabona

## Reference 
Gabon
Kategorija:Gabon